Története
A Visegrádi egyezmény létrejöttének apropóját egy középkori megállapodás adta. A visegrádi királyi palotában 1335 novemberében Károly Róbert magyar király kezdeményezésére tanácskozást tartottak III. Nagy Kázmér lengyel és Luxemburgi János cseh király részvételével. A három ország találkozójának célja az volt, hogy elsimítsák ellentéteiket és gazdasági-politikai együttműködésben állapodjanak meg az osztrák kereskedők ellenében. Ez az együttműködés olyan sikeres volt, hogy a három királyság gazdasága ebben a korban virágkorát élte.
Ennek az együttműködésnek a felújítására került sor 1991. február 15-én. Ekkor írta alá a Visegrádi Nyilatkozatot Václav Havel, a Csehszlovák Köztársaság köztársasági elnöke, Lech Wałęsa, a Lengyel Köztársaság elnöke és Antall József, a Magyar Köztársaság miniszterelnöke. 1993-ban Csehszlovákia kettészakadásával vált négytagúvá a Visegrádi Együttműködés.
Céljai
Demokrácia védelme
Gazdasági együttműködés
Euroatlanti csatlakozás elősegítése
Csehország
Államforma	köztársaság
Főváros	Prága
Lakosság	10,3 millió
Terület	78866 km2
Magyarország
Államforma	köztársaság
Főváros	Budapest
Lakosság	10,082 millió
Terület	93030 km2
Lengyelország
Államforma	köztársaság
Főváros	Varsó
Lakosság	38,626 millió
Terület	312685 km2
Szlovákia
Államforma	köztársaság
Főváros	Pozsony
Lakosság	5,414 millió
Terület	49036 km2
