Az ország kétharmada a Szaharához tartozó és az Air hegység által két részre osztott sivatag, amely dél felé a sztyepp- majd szavannaövezetbe megy át.  
Agrárország. Legfontosabb termesztett növények: manióka, kölesfélék, földimogyoró, gyapot, rizs, zöldségek. Jelentős a szarvasmarha-, juh- és kecsketenyésztés valamint a halászat. Az ipari ágazatok közül gazdaságilag az urán-, a kősó- és az ónbányászat, az élelmiszer- és a kézműipar (szőnyeg-, bőr-, kovács- és szövőipar) tekinthetők fontosaknak.