Eddig több mint 100 000 gombafajt különböztettek meg és írtak le, azonban feltételezések szerint még további 150 000 faj létezik s vár azonosításra. Többségük a mikroszkopikus gombák közé tartozik, mégis a gomba szó hallatán mindannyiunknak valamilyen kalapos gomba képe jelenik meg. A természetben természetesen a termőtestes gombákkal találkozunk, azokat vesszük észre. Számos példányuk mérgező hatású, ezért sokan csak termesztett gombákból készült ételeket mernek enni. Ha erdőn-mezőn járva-kelve mégis gombát szedünk, mindig külön kosárba gyűjtsük az eltérő fajok példányait! És ne feledjük a legfontosabb szabályt: 
Soha ne fogyasszunk gombaszakértő által be nem vizsgált gombát!
A termőtestes gombákat az alábbiak szerint csoportosíthatjuk:
Lemezes - bazídiumos gombák
Csöves - bazídiumos gombák
Tömlős gombák
A gombákról további részleteket tartalmazó oldalra az alábbi képre kattintva juthatsz.